laion/Wikipedia-Exotic huggingface dataset:
מריון ג'ונס פרקוהר

מריון ג'ונס פרקוהר (באנגלית: Marion Jones Farquhar ‏; 2 בנובמבר 1879 - 14 במרץ 1965) הייתה טניסאית אמריקאית. היא זכתה באליפות ארצות הברית הפתוחה בטניס לשחקניות יחידות בשנים 1899 ו-1902. היא נכנסה להיכל התהילה הבינלאומי של הטניס בשנת 2006. ג'ונס הייתה בתו של הסנאטור מנבדה ג'ון פרסיבל ג'ונס, שותף לייסוד העיר סנטה מוניקה, וג'ורג'ינה פרנסס סאליבן. מריון ג'ונס הייתה האישה הקליפורנית הראשונה שהגיעה לגמר הנשים של אליפות ארה" ב בטניס, זאת בשנת 1898. היאז זכתה באליפות בשנים 1899, ו- 1902. בשנת 1900 מריון ג'ונס השתתפה באולימפיאדת פריז, שם, הייתה האישה האמריקאית הראשונה אי פעם, שזכתה במדליה אולימפית. אחותה, ג'ורג'ינה גם השתתפה במשחקים האוליפיים בשנת 1900. באותה שנה מריון ג'ונס הייתה האישה הראשונה שלא הייתה בריטית, שהשתתפה באליפות ווימבלדון. בשנת 1901, זכתה ג'ונס באליפות ארצות הברית לזוגות מעורבים. באותה התחרות, התמודדה גם מול אליזבת מור בגמר בגמר ה-'All Comers' ליחידות. פרקהוד נראתה תשושה בתחרות ובסופה אף צלעה. הגמר בין השתיים הסתיים בניצחונה של מור לאחר ארבע שעות - מה שהפך את הגמר הזה לגמר הנשים הארוך ביותר בהיסטוריה. מספר ימים לאחר ניצחונה של מור על ג'ונס פרקוהר, נציגי התאחדות הטניס האמריקאית (אנ'), החליטו לשנות את החוקים כך שנשים לא יתחרו יותר בשיטת "הטובה מבין חמש מערכות" אלא בשיטה חדשה: "הטובה מבין שלוש מערכות", זאת עקב תשישותה של פרקוהר בתחרות. היא נישאה לאדריכל רוברט ד פרקוהר בניו-יורק, בשנת 1903. היו להם שלושה ילדים: דוד פרקוהר (1904 – ), ג 'ון פרסיבל פרקוהר (1912 – ) וקולין פרקוהר (1913 – ). מ-1920 עד 1961, מריון ג'ונס פרקוהר גרה ב - גריניץ 'וילג', שם הייתה ידועה בתור כנרית, ומורה לפיתוח קול. היא גם תרגמה יצירות אופרה ולזמן קצר היא הייתה ראש הלשכה של ניו יורק לאופרה קאמרית. ב-1961, היא עברה לגור בלוס אנג'לס, שם גרה עד מותה. מדיה וקבצים בנושא מריון ג'ונס פרקוהר בוויקישיתוף מריון ג'ונס פרקוהר, באתר olympedia.org מריון ג'ונס פרקוהר, באתר ה-ITF מריון ג'ונס פרקוהר, באתר היכל התהילה של הטניס מריון ג'ונס פרקוהר, באתר "Find a Grave" (באנגלית) Marion Jones MOORE, ELISABETH, Edelson, Paula. A to Z of American Women in Sports. Infobase Publishing, 2014. Marion Farquhar lyricist ערך זה הוא קצרמר בנושא טניס ובנושא ספורטאים. אתם מוזמנים לתרום לוויקיפדיה ולהרחיב אותו.
מחזור אפיק

מחזור אפיק הוא תהליך המתבצע באפיקי מחשב המקשרים בין המעבד לזיכרון, כדי לבצע פעולה בודדת של קריאה או כתיבה. מחזורי האפיק הם חלק מאבני הבניין של מחזור ההבאה-ביצוע. מחזורי האפיק כמו גם מחזור ההבאה-ביצוע, מסונכרנים על ידי שעון המעבד. בקשר שבין המעבד לזיכרון מתבצע שימוש בשלושה אפיקים; אפיק הנתונים (Data bus) – בו מועברים מהזיכרון נתונים והוראות אל המעבד, ומהמעבד אל הזיכרון נתונים לכתיבה. אפיק הכתובות (Address bus) – בו מועברות כתובות של תאי זיכרון מהמעבד אל הזיכרון, למטרת קריאה או כתיבה. אפיק הבקרה (Control bus) – בו מועבר המידע הקובע האם יכתב מידע בזיכרון או יקרא ממנו. קיימים שני סוגי מחזורי אפיק; מחזור קריאה ומחזור כתיבה. המעבד שולח את כתובת תא הזיכרון הנדרש (בהתאם לכתובת המופיעה באוגר המצביע להוראה) באפיק הכתובות, ובמקביל באפיק הבקרה שולח אות הקובע כי הפעולה שתתבצע בזיכרון היא קריאה (read). הזיכרון מקבל את המידע משני האפיקים ובתגובה שולח אל אפיק הנתונים את המידע מתא הזיכרון שצוין, מידע זה יכול להיות הוראה או נתון. המעבד משתמש בכל שלושת האפיקים במקביל; באפיק הנתונים הוא שולח את המידע אותו יש לכתוב, באפיק הכתובות הוא שולח את הכתובת בה אמור המידע להיכתב, ובאפיק הבקרה הוא שולח אות הקובע כי הפעולה שתתבצע היא כתיבה (write). הזיכרון מבצע את הפעולה. המונח מחזור הבאה-ביצוע, מציין רמה גבוהה יותר בפעילות המעבד, המורכב ממחזורי אפיק רבים. כך לדוגמה במחזור הבאה-ביצוע, הכולל קוד מכונה, המורה להוסיף מספר 1 לערך הקיים בכתובת זיכרון X, יתבצעו לפחות 2 מחזורי אפיק: מחזור קריאת תוכן תא הזיכרון X. מחזור כתיבת התוכן החדש לתא זיכרון X. מחזור אפיק פועל הן בקריאה והן בכתיבה, על יחידת מילת מחשב. מספר הסיביות מהן מורכבת המילה, משתנה, ותלויה בארכיטקטורת המעבד. כך לדוגמה במעבדי 8086 של אינטל, המילה מורכבת מ-16 סיביות (2 בייתים ברוב המקרים). ככל שמחזור האפיק פועל על מספר גבוה יותר של סיביות המעבד נחשב חזק יותר. איך פועל הזיכרון עם המעבד הקשר בין יחידות המחשב IP - Instruction Pointer ראו אוגר (מחשבים)
שאדי מרעי

שאדי מרעי (בערבית: شادي مرعي; נולד ב-17 בנובמבר 1994) הוא שחקן ערבי-ישראלי. שאדי מרעי נולד בא-ראם שבירושלים, כבן זקונים מבין ארבעה אחים לבת'יינה, מורה לאנגלית מנצרת וסאלח, מהנדס מהכפר משהד שליד נצרת. כשהיה בן שנתיים וחצי עבר עם משפחתו להתגורר במשהד. בוגר בית הספר למשחק סל"ה - הסטודיו לאמנויות התיאטרון מיסודו של יורם לוינשטיין. בשנת 2013 לוהק לשחק בתפקיד הראשי בסרט הקולנוע "בית לחם", בו גילם את דמותו של סנפור, אחיו הצעיר של מחבל מבוקש (הישאם סולימאן) המתיידד עם רכז שב"כ בשם רזי (צחי הלוי) ומנסה לתמרן בין הדרישות של רזי לבין נאמנותו לאחיו ולממשיכיו. על תפקיד זה היה מועמד לפרס אופיר לשחקן הראשי הטוב ביותר של אותה שנה. באותה שנה שיחק בסרטו של עדי עדואן "ערבאני", סרט הקולנוע העלילתי הראשון באורך מלא של יוצר דרוזי בישראל. בשנת 2014 שיחק בסרטו של ערן ריקליס "ערבים רוקדים". בשנת 2015 החל לשחק בסדרת הטלוויזיה "פאודה", בה גילם את וואליד אל-עבד, יד ימינו של המחבל אבו אחמד. באותה שנה השתתף בסרט האמריקאי "אבודים בעיר הלבנה" של הבמאי גיל קופמן, לצד היילי בנט ובוב מורלי. בשנת 2016 שיחק בתפקיד עטור שבחים במחזה "הר לא זז" של תיאטרון בית ליסין ובמחזה "הלוויה חורפית". בשנת 2018 שיחק בסדרת הטלוויזיה "על הספקטרום", בה גילם את עומאר. בשנת 2019 שיחק בסדרת הטלוויזיה "הנערים", בה גילם את איאד, אחיו של הנער מוחמד אבו ח'דיר. בשנת 2020 שיחק בעונה השנייה של סדרת הערפדים הישראלית "ג'ודה", של השחקן והקומיקאי ציון ברוך. בשנת 2021 שיחק בסדרה "אזהרת מסע" בתור חוטף מטעם ארגון דאעש. בהמשך השנה לוהק לסרט האמריקאי "The Way of the Wind" בבימויו של טרנס מאליק, בו גילם את הדמות מקראית אשר, בנו השמיני של יעקב. בשנת 2022 שיחק בתפקיד וואסים, בן נוער המתנדב בקליניקה בגן החיות, בסדרת הדרמה לנוער המתחם ה-25. בשנת 2023 שיחק בעונה השלישית של הסדרה מנאייכ, וכן גילם תפקיד משני בסדרה המטרה: מינכן. ב-2024 שיחק בסרטו של שמי זרחין "חמדה" לצדו של ששון גבאי. באותה שנה שיחק בתפקיד הראשי בסרט "עיד", עליו זכה בפרס אופיר לשחקן הראשי הטוב ביותר. שאדי מרעי, במיזם "אישים" לתיעוד היצירה הישראלית שאדי מרעי, במסד הנתונים הקולנועיים IMDb (באנגלית) שאדי מרעי, באתר "אידיבי", מאגר הידע העברי לקולנוע ישראלי ועולמי יהודה נוריאל, ואליד אדיר, באתר "ידיעות אחרונות", 15 בינואר 2018 אמיר בוגן, "שחקנים לא צריכים לדבר על פוליטיקה", באתר ynet, 25 בספטמבר 2013 עופר מתן, ‏המשתכנז: שאדי מרעי מוכיח שהוא לא רק שחקן ערבי, באתר "Time Out ישראל", 17 במאי 2016 שאדי מרעי - Forbes 30 Under 30, באתר Forbes 30 Under 30, ‏25 בינואר 2020 שאדי מרעי, שחקן שנה ג' וגם בבית לסין, בראיון במבט לחדשות, סרטון בערוץ "כאן 11 - תאגיד השידור הישראלי", באתר יוטיוב (אורך: 05:35) אמיר בוגן, "שחקנים לא צריכים לדבר על פוליטיקה", באתר ynet, 25 בספטמבר 2013 יעל שוב, השיבה הביתה, 25 במאי 2014 מיכאל הנדלזלץ, "הר לא זז": המסכה שצורבת את הפנים, באתר הארץ, 27 ביולי 2016
נמל התעופה הבין-לאומי ררוטונגה

נמל התעופה הבין-לאומי ררוטונגה (באנגלית: Rarotonga International Airport) הוא נמל התעופה הראשי של איי קוק. נמל התעופה ממוקם ליד אוורואה, כ-3 קילומטרים מהחוף הצפוני של ררוטונגה. תאריך פתיחת שדה התעופה אינו ידוע, אך ידוע שהוא שימש בסיס של בעלות הברית במלחמת העולם השנייה. שדה התעופה נפתח בשנת בינואר 1974 לתנועת נוסעים. ב-2003 הטרמינל ואזור הצ'ק אין בנמל התעופה עברו שיפוץ בהיקף של כ-650,000 דולרים אמריקאים. גם בשנים 2010–2009 עבר הטרמינל שיפוץ ונפתח הטרמינל החדש. שיפוץ הטרמינל נמשך כשנה ועלות השיפוץ הייתה כ-8.5 מיליוני דולרים אמריקאים. מהנמל פועלות טיסות ליעדים באיי קוק וכן לניו זילנד, אוסטרליה, פולינזיה הצרפתית ולוס אנג'לס. נמל התעופה מהאוויר בזווית נוספת. בואינג 767 של אייר ניו זילנד חונה בנמל התעופה. סאב 340 של אייר ררוטונגה חונה בנמל התעופה. איירבוס A320 של אייר ניו זילנד חונה בנמל התעופה. סאב 340 של אייר ררוטונגה מחכה לאישור המראה. בואינג 777 של אייר ניו זילנד חונה בנמל התעופה. מטוס עומד לנחות בשדה התעופה, מבט מתא הטייס. מדיה וקבצים בנושא נמל התעופה הבין-לאומי ררוטונגה בוויקישיתוף אתר האינטרנט הרשמי של נמל התעופה הבין-לאומי ררוטונגה מידע על תעופה באיי קוק כתבה על השיפוץ באתר ממשלתי כתבה על השיפוץ באתר חדשות
ביילי האוול

ביילי אי. האוול (באנגלית: Bailey E. Howell; נולד ב-20 בינואר 1937) הוא כדורסלן עבר אמריקאי ששיחק במשך 12 עונות בליגת ה-NBA, בעמדות הפאוור פורוורד והסמול פורוורד. ממוצעיו לאורך קריירת ה-NBA עומדים על 18.7 נקודות, 9.9 ריבאונדים ו-2.0 אסיסטים למשחק. ‏17,770 הנקודות שקלע האוול הציבו אותו בעת פרישתו במקום השמיני ברשימת הקלעים המובילים בתולדות ה-NBA. בשנת 1997 הוצג בהיכל התהילה של הכדורסל. האוול נולד וגדל בעיר מידלטון שבטנסי, ושיחק כדורסל מכללות באוניברסיטת המדינה של מיסיסיפי בין השנים 1956–1959. ב-3 עונותיו במיסיסיפי קלע 27.1 נקודות והוריד 17.0 ריבאונדים בממוצע למשחק, והוליך את הקבוצה למאזן כולל של 61 ניצחונות ו-14 הפסדים. בעונתו האחרונה, 1958/1959, הוביל האוול את הקבוצה לאליפות המחוז הדרום-מזרחי (SEC), לראשונה בתולדות המועדון, ונבחר לחמישיית העונה של ליגת המכללות (Consensus first-team All-American). בשנת 2009 העלתה הקבוצה את גופייתו של האוול עם המספר 52 לתקרת אולמה הביתי, כהוקרה על תרומתו למועדון. האוול נבחר על ידי דטרויט פיסטונס בבחירה השנייה של דראפט ה-NBA לשנת 1959. האוול שיחק בדטרויט ב-5 העונות הבאות, והוביל את הקבוצה, לצד הרכז ג'ין שו, ל-4 הופעות בשלב הפלייאוף. בתקופתו בקבוצה רשם ממוצעים של 21.1 נקודות ו-11.8 ריבאונדים למשחק, ונבחר 4 פעמים להשתתף במשחק האולסטאר. לקראת עונת 1964/1965 נשלח בטרייד לבולטימור בולטס, ושיחק במדיה במשחק שתי עונות, יחד עם הכוכבים הצעירים וולט בלאמי וגאס ג'ונסון. בסיום עונת 1965/1966 הועבר בטרייד לבוסטון סלטיקס, שם הפך לחלק משלד הקבוצה שכלל את ביל ראסל, ג'ון האבליצ'ק, קיי סי ג'ונס ו-סם ג'ונס. בעונתו הראשונה בבוסטון נקטע רצף 8 האליפויות הרצופות של הסלטיקס, אך בשתי העונות הבאות עזר האוול לקבוצה לזכות בשתי אליפויות נוספות, שהיו הראשונות בקריירה של הפורוורד. בשנת 1970, לאחר 4 עונות בבוסטון, נבחר האוול בדראפט ההרחבה של שנת 1970 על ידי קבוצת באפלו ברייבס, ונשלח על ידה בטרייד לפילדלפיה 76'. באותה עונה, בה שיחק לצד בילי קנינגהם והאל גריר, קלע האוול 10.7 נקודות למשחק בלבד, ובסיומה הודיע על פרישה, בגיל 34. פרופיל, באתר Basketball-Reference פרופיל, באתר Sports-Reference פרופיל, באתר היכל התהילה של הכדורסל פרופיל, באתר ליגת ה-NBA סטטיסטיקות הקריירה ב-NBA, באתר Basketball-reference.com סטטיסטיקות הקריירה של האוול ב-NBA, באתר basketball-reference.com הקלעים המובילים בתולדות ה-NBA, נכון לשנת 1971, באתר basketball-reference.com דף השחקן, באתר היכל התהילה של הכדורסל סטטיסטיקות המכללות של האוול, באתר sports-reference.com רשימת הנבחרים בדראפט 1959, באתר basketball-reference.com רשימת הנבחרים בדראפט ההרחבה של 1970, באתר basketball-reference.com
רשקוב

רשקוב (במולדובנית: Raşcov, באוקראינית: Рашків, ברומנית: Râşcov ו-Raşcu ) הוא כפר בחבל טרנסניסטריה במחוז המנהלי קאמנקה על גדות נהר הדנייסטר הנמצא דה יורו בשטחה של רפובליקת מולדובה. הכפר כיום הוא שילוב של שני כפרים: יאנטרני (Янтарне) ורשקוב (Raşcov). משמעות שם הכפר הוא מזן פטריות (בלטינית: Lactarius deliciosus) ומקורו בשפה הרומנית. הכפר הוקם בשנת 1402 כתחנת סוחרים על נהר הדנייסטר. עיירת רשקוב היא בעלת חשיבות גבוהה ליהודי העולם. בעיירה שני בתי קברות יהודים ובאחד מהם נמצא קברו של שבתי מרשקוב בעל הסידור החסידי הראשון, סופר ואישיות ידועה ונחשבת במאה ה-18 בקרב חסידים באותם הזמנים. מייסד שושלת חסידות רשקוב. באזור הכפר נמצאת הכנסייה הקתולית קאטאן (Kaatan) הנחשבת אתר מורשת היסטורי. ברשקוב היה גם מקום מגוריו של הרב יעקב יוסף כ"ץ מפולונאה, צדיק חסידי יהודי תלמידו של הבעש"ט שהוגלה משארוגרוד (Sharogrod), מאבות תנועת החסידות, וסופר ואידאולוג התנועה. באזור המרכזי של הכפר נשתמרו קירות מבנה בית כנסת אשר נבנה באמצע המאה ה-18 לערך, ובמשך זמן רב שימש כמרכז החיים הרוחניים של הקהילה היהודית הגדולה בכפר.כיום ניתן לזהות על קירות המבנה גילופי קישוטים שנשתמרו. בתחילת שנת 1930 נהרסו כל בתי הכנסת באזור רשקוב. בעקבות זאת הועבר המרכז הדתי לכפר ודול-רשקוב (ברוסית: Вадул-Рашков) הנמצא בעברו השני של נהר הדנייסטר שהיה חלק מרומניה באותה תקופה. רשקוב נמצאת בחלק הדרום מזרחי של מחוז קאמנקה על הגדה השמאלית של נהר הדנייסטר, 16 ק"מ ממרכז מחוז ו -30 ק"מ מתחנת הרכבת ריבניצה (Rybnitsa). הכפר בנוי בקונפיגורציה מורכבת עם שני צירי תכנון עיקריים, האחד לאורך עמק הדנייסטר והיובל השמאלי רשקובי לנהר הדנייסטר, הציר השני הוא הכביש המהיר המחבר בין טירספול לקאמנקה. לאורכם ממוקמים רוב המבנים בכפר. הכפר מחולק למספר חלקים היסטוריים: המרכז (ברוסית: Центр), פוקרובקה (ברוסית: Покровка), פודול (ברוסית: Подол), מליני (ברוסית: Млыны). סגנון הבניה בכפר הוא על פי השפעתה של הכנסייה האורתודוקסית והקטולית. האדריכלות באזור משלבת אלמנטים אוקראינים ומולדובים. מחוץ לגבולות הכפר שוכן הגן הלאומי רשקוב עם נוף טבעי נרחב. שטח זה הוא בגדר שמורת טבע מוגנת. רשקוב הוא אחד הכפרים הגדולים במחוז קאמנסקי אולם אוכלוסיית הכפר פוחתת מדי שנה בשל עיור והגירה שלילית. בשנת 1959 התגוררו בכפר 3731 תושבים, בשנת 1979 - 3252 תושבים, ב-1989 - 2470 תושבים, וב-2004 - כ-2003 תושבים. שיעור האוכלוסייה המבוגרת בעיר הוא גבוה בעקבות אחוז פריון נמוך, ועזיבתם של תושבים צעירים בין היתר בעקבות מחסור בהזדמנויות תעסוקה. כ-80% מתושבי הכפר הם אוקראינים, והיתר מולדובים ורוסים. רוב תושבי הכפר הם נוצרים המשתייכים לזרם האורתודוקסי והזרם הקתולי. מדיה וקבצים בנושא רשקוב בוויקישיתוף טבלת אוכלוסיית מולדובה - שנת 2004,מתוך אתר הלשכה המרכזית לסטטיסטיקה של מולדובה (ברומנית) (ברוסית)
נימה

האם התכוונתם ל... נִימָה - דבר מה דק כחוט או כשערה נִימָה - טון דיבור ממנו ניתן להסיק סאבטקסט או משמעות מסור נימה – מסור שולחני המשמש לעבודות חיתוך עדינות נימה גלקטית – מונח בקוסמולוגיה המתאר את המבנים הגדולים ביותר ביקום הידועים כיום לאנושות נימה (ירח) – אחד מירחי צדק נים
גוון (פירושונים)

האם התכוונתם ל... גוון – כינוי לצבע קבוע או לטווח מצומצם של צבעים גוון (מוזיקה) – המרכיב המבדיל בין שני צלילים, שאינו גובה, עוצמה או משך זמן אדמונד גוון – שחקן קולנוע אנגלי גווין אישים ששמם הפרטי הוא גוון
צבוע (פירושונים)

האם התכוונתם ל... צבועיים – משפחת טורפים צבוע (סוג) – סוג במשפחת הצבועיים צבוע מפוספס – מין בסוג צבוע צבוע חום – מין בסוג צבוע צבוע נקוד – מין וסוג יחיד במשפחת הצבועיים צבוע מערות – תת-מין נכחד של המין צבוע נקוד צביעות – צורת התנהגות אנושית המתיימרת להציג כלפי חוץ תכונות אופי או התנהגות מוסרית נעלות יותר, כאשר בפועל אין הדבר תואם את המציאות צבע (פירושונים) צבעוניים (קבוצה אתנית)
קמטני זכוכית

קמטני זכוכית (שם מדעי: Diploglossidae), היא משפחה של לטאות מסדרת הקשקשאים. משפחה זו קרובה למיני הקמטניים ובעבר נחשבה לתת-משפחה שלהם. משפחה זו כוללת 56 מינים. מינים אלה חיים במקסיקו, מרכז אמריקה, קולומביה ועד לחוף האטלנטי וריו דה לה פלטה. הם בעלי גוף קטן באורך 6-28 ס"מ. הם בעלי רגליים קטנות ולסתות קטנות עם שיניים מאחורי הלסת. הזנב ארוך ומעניק להם שיווי משקל. רוב המינים חיים ביערות ואחרים חיים בסוואנה או באזורים מדבריים. הם פעילים בעיקר בלילה וחיים על הקרקע. הם ניזונים מחסרי חוליות קטנים. מספר מינים במשפחה מתרבים באמצעות השרצה (אנ'). משפחה קמטני זכוכית (Diploglossidae) סוג Celestus מין Celestus agasepsoides מין Celestus anelpistus מין Celestus badius מין Celestus barbouri מין Celestus bivittatus מין Celestus carraui מין Celestus costatus מין Celestus crusculus מין Celestus curtissi מין Celestus cyanochloris מין Celestus darlingtoni מין Celestus duquesneyi מין Celestus enneagrammus מין Celestus fowleri מין Celestus haetianus מין Celestus hewardi מין Celestus hylaius מין Celestus macrotus מין Celestus marcanoi מין Celestus microblepharis מין Celestus montanus מין Celestus occiduus מין Celestus orobius מין Celestus rozellae מין Celestus scansorius מין Celestus sepsoides מין Celestus stenurus מין Celestus warreni סוג Diploglossus מין Diploglossus atitlanensis מין Diploglossus bilobatus מין Diploglossus delasagra מין Diploglossus fasciatus מין Diploglossus garridoi מין Diploglossus ingridae מין Diploglossus legnotus מין Diploglossus lessonae מין Diploglossus maculatus מין Diploglossus microcephalus מין Diploglossus microlepis מין Diploglossus millepunctatus מין Diploglossus monotropis מין Diploglossus montisilvestris מין Diploglossus montisserrati מין Diploglossus nigropunctatus מין Diploglossus owenii מין Diploglossus pleii סוג Ophiodes מין Ophiodes fragilis מין Ophiodes intermedius מין Ophiodes luciae מין Ophiodes striatus מין Ophiodes vertebralis מין Ophiodes yacupoi קמטני זכוכית, באתר ITIS (באנגלית) קמטני זכוכית, באתר NCBI (באנגלית) קמטני זכוכית, באתר GBIF (באנגלית)
נמל התעופה אל-ח'ור

נמל התעופה אל-ח'ור (בערבית: فرودگاه الخور) הוא שדה תעופה השוכן דרומית לעיר הגדולה אל-ח'ור שבקטר. שדה התעופה משמש בעיקר מטוסי תעופה כלליים וישנו במקום Fly In אחת לשנה מאז שנת 2008. ה-Fly In של קטר הוא מטס שבו יכולים מבקרים אחדים לטוס במטוסים תמורת כסף, ומבקרים אחרים בשדה התעופה יכולים להתבונן במטס הראווה. בנמל התעופה ישנן שתי חניות: הצפונית מסוגלת להכיל כשישה מטוסי ססנה 172 והדרומית מסוגלת להכיל כשני מטוסי ססנה 172. מדיה וקבצים בנושא נמל התעופה אל-ח'ור בוויקישיתוף אתר האינטרנט הרשמי של נמל התעופה אל-ח'ור מידע על תעופה בקטר כתבה באתר "Doha News" אתר ה-Fly In ערך זה הוא קצרמר בנושא שדות תעופה ובנושא קטר. אתם מוזמנים לתרום לוויקיפדיה ולהרחיב אותו.
קמטני אמריקה

קמטני אמריקה או אָנִיאֵלִיִּים (שם מדעי: Anniellidae) היא משפחה ובה סוג יחיד אָנִיאֵלָה (Anniella) ובו 5 מינים. משפחה זו היא קרובתם של הקמטניים ונמצאת באינפרא-סדרה דמויי קמטן. הקמטנים האמריקאים הם חסרי רגליים והם חיים בקליפורניה שבארצות הברית ובבאחה קליפורניה, מקסיקו. בתחילה היו 2 מינים בסוג: המין קמטן קליפורני (Anniella pulchra) והמין קמטן באחה קליפורניה (Anniella geronimensis). בשנת 2013 התגלו עוד 4 מינים. הם דומים במראם וגודלם לקמטנים אמיתיים וגחונם בהיר. הם חיים מתחת לקרקע או בין העלים וניזונים מחסרי חוליות קטנים. משפחה קמטני אמריקה (Anniellidae) סוג אָנִיאֵלָה (Anniella) מין קמטן קליפורני (Anniella pulchra) מין קמטן באחה קליפורניה (Anniella geronimensis) מין Anniella stebbinsi מין Anniella alexanderae מין Anniella grinnelli מין Anniella campi מדיה וקבצים בנושא קמטני אמריקה בוויקישיתוף קמטני אמריקה, באתר ITIS (באנגלית) קמטני אמריקה, באתר NCBI (באנגלית) קמטני אמריקה, באתר Animal Diversity Web (באנגלית) קמטני אמריקה, באתר האנציקלופדיה של החיים (באנגלית) קמטני אמריקה, באתר GBIF (באנגלית)
לטאה תנינית סינית

לטאה תנינית סינית (שם מדעי: Shinisaurus crocodilurus), היא לטאה גדולה, יחידה בסוגה והיא המין היחיד ששרד במשפחת הסיניזאוריים (Shinisauridae). לטאה זו חיה בטבע רק ביערות הקרירים של וייאטנאם - במחוז קואנג נין ושל סין במחוזות חונאן, גואנגשי וגוויג'ואו. לטאה זו קרובה מעט לקמטניים ומשפחת ההלודרמיים ובעבר הייתה שייכת למשפחת הקסנוקזאוריים (Xenosauridae). היא מגיעה לאורך 40–46 ס"מ והיא בעלת קשקשים גבשושיים על גופה האפור. גבשושיות אלה היקנו לה את שמה עקב דמיונם לשריון תנין. היא בעלת צוואר קצר ולסתות גדולות וקצרות, זנב ארוך ותחתית אדומה מפוספסת בצדדים בשחור. הלטאה נמצאת רוב זמנה בין העצים או במים רדודים ביערות בהם היא חיה ומחפשת תולעים, חלזונות, ראשנים וחרקים. בשבי הם ניזונים בעיקר מגורי עכברים. הלטאה מצויה בסכנת הכחדה בטבע עקב סחר לחיות מחמד ובעיקר בגלל אובדן בית גידולה. מדיה וקבצים בנושא לטאה תנינית סינית בוויקישיתוף לטאה תנינית סינית, באתר ITIS (באנגלית) לטאה תנינית סינית, באתר NCBI (באנגלית) לטאה תנינית סינית, באתר Animal Diversity Web (באנגלית) לטאה תנינית סינית, בבסיס הנתונים ARKive (באנגלית) לטאה תנינית סינית, באתר GBIF (באנגלית) לטאה תנינית סינית באתר הרשימה האדומה של IUCN
נמל התעופה בורה בורה

נמל התעופה בורה בורה (בצרפתית: Aéroport de Bora Bora), ידוע גם כנמל התעופה מוטו מיוט. נמל התעופה ממוקם ביישוב מוטו מיוט באי בורה בורה שבפולינזיה הצרפתית. נמל התעופה הוקם ונפתח בשנת 1943 כבסיס צבאי לבעלות הברית (ובמיוחד הצרפתים). נמל התעופה הפך לנמל אזרחי בשנת 1958 כאשר קיבלה על עצמה פולינזיה הצרפתית את משטר צרפת בפועל. נמל התעופה הוא העמוס ביותר בפולינזיה הצרפתית אך לא הגדול ביותר ולא הראשי השוכן בבירה פפאטה. הסיבה למספר הנוסעים הגדול באופן יחסי שעובר בנמל התעופה היא העובדה כי בורה בורה מהווה "פנינה תיירותית" והיא מפורסמת בעולם בשל חופיה וענף המלונאות שלה. מדיה וקבצים בנושא נמל התעופה בורה בורה בוויקישיתוף קובץ PDF ממשלתי צרפתי
רוני פרידמן

רונן פרידמן הוא מנכ"ל אפל ישראל, לשעבר מנהל בחברת אינטל העולמית. בתפקידו האחרון באינטל ניהל את קבוצת הפיתוח Intellectual Property Group ‏(IPG) הכוללת כ-7,000 עובדים במספר אתרים בעולם. רוני פרידמן החל את דרכו באינטל בשנת 1984 כמהנדס תוכנה מתחיל, לאחר לימודי תואר ראשון בהנדסת מחשבים בטכניון, אותו סיים בהצטיינות. בשנת 1988 זכה באחד הפרסים החשובים באינטל למפתחי תוכנה על תרומתו בפיתוח כלי CAD פנימי של אינטל, המסייע בפיתוח השבבים. בשנת 2010 מונה להוביל את פרויקט פיתוח מעבדי הסנדי ברידג' ולאחר מכן אייבי ברדיג' של אינטל, והוא אף זה שבחר את שמם. בשנים 2012–2015 ניהל פרידמן כמה מקבוצות הפיתוח שהיו אחראיות לתכנון של מעבדי סקיילייק, והיה אחראי לתכנון הארכיטקטורה שלו. במאי 2017 החל לכהן כמנכ"ל אפל ישראל. כיום מתגורר בזכרון יעקב.[דרוש מקור] רוני פרידמן, ברשת החברתית פייסבוק רוני פרידמן, ברשת החברתית LinkedIn אבי בליזובסקי, רוני פרידמן בריאיון ל-Chiportal לכבוד השקת מעבדי סנדי ברידג':"מדובר בשבב מהפכני", Chiportal,‏ 6 בינואר 2011 אור הירשאוגה, הטלטלה באינטל העולמית מגיעה לישראל: "צפוי ניעור רציני בשורות ההנהלה", באתר TheMarker‏, 6 ביוני 2013 צבי קצבורג, הייצוא של אינטל ישראל הכפיל את עצמו ב-2012 והסתכם ב-4.6 מיליארד דולרים, אנשים ומחשבים, 17 בפברואר 2013 הראל עילם, חצי ישראלי, יותר מהיר: אינטל משיקה את מעבדי אייבי ברידג', באתר כלכליסט, 23 באפריל 2012 רוני פרידמן החל לנהל את אפל ישראל, באתר ynet, 17 במאי 2017
יצחק לעזער

הרב יצחק שמואל אהרן לעזער הוא משפיע ברסלבי, תלמידו של הרב אליעזר שלמה שיק המוהרא”ש. לאחר פטירת רבו קיבלו אותו חלק מתלמידיו כמנהיגם, בתמיכת רוב רבני בית ההוראה המקומי ושאר תלמידים ותיקים כהרב יואל ראטה והרב דניאל בוים. נולד בשכונת פלטבוש בניו יורק לבנימין בייניש לעזער, בבית ממוצא חסידי-גליציאני. הוא צאצא של רבי אלימלך מליז'נסק ורבי מנחם מענדל לעזער אב"ד סטריזוב וטארנא בעל ה"שובע שמחות". למד בישיבת פונוביז' בבני ברק. בחנוכה ה'תשל"ו (דצמבר 1975) הכיר את הרב שיק והפך לתלמידו. האחרון הפקיד בידו את עריכת שיחותיו שהודפסו לאחר מכן בספר "תוך הנחל" ובספר "שיחות מוהרא"ש". רבו הפקיד בידו, את עריכת שיחותיו שהודפסו לאחר מכן בספר "תוך הנחל" ובספר "שיחות מוהרא"ש" - יצוין, כי הרב שלל כל מסירה של דברים בשמו על ידי אנשים אחרים, מלבד המאמרים המובאים בספרים אלו. הוא התגורר בשכונת בורו פארק בברוקלין, עד שנת תשפ”א. במהלך שנת תשע"ה (2015) מינו אותו בהדרגה חלק מתלמידי הרב שיק לממשיכו[דרוש מקור] ונפתח בית מדרש בראשותו בשכונת מגוריו בברוקלין. בהילולת רבי נחמן מברסלב ביבנאל בשנת תשע"ו הכתירו הרב דניאל בוים. אל המינוי הצטרפו רבני בית ההוראה של חסידי ברסלב ביבנאל. הרב לעזער עצמו סירב לקבל את המינוי ובמשך תקופה הפסיק הגיע לישראל. לאחר כמה חודשים הסכים להיות "משפיע רוחני" בלבד לבאים אליו, ללא עיסוק בהנהגת הקהילה. במחלוקת על נכסים ביבנאל בין בנו של הרב שיק, משה, ובין אחרים בקהילה, פעל הרב לעזער להשכין שלום בין הצדדים. הוא מרבה לדבר על "החיים הטובים" האמתיים שלהם זוכה מי שמתנהג על פי הדרכותיו של רבי נחמן, כולל לימוד תורה, התבודדות והקפדה יתרה על שלום בית וכבוד האישה. בשנת תשע"ח חנך בית כנסת בביתו. בסביבות שנת תשפ"א קבע את מושבו בעיר יבנאל שבצפון, שם פתחו חסידיו בית כנסת, ורוב חסידי ברסלב בעיר משתייכים כיום לקהילתו. אשיב לאיש - תשובות לשאלות שנשאל אשי ישראל - שיחותיו השבועיות לתלמידיו בארץ עומר לאיש - על ספירת העומר לחמי לאשי - על התורה בתוך הנחל - רשימות דרשותיו בשבת שיחות איש - שיחותיו לתלמידיו אשיר עזך - על שיר השירים ישא ברכה - על מסכת ברכות ספור הנסיעה לאומן בשנת התשל"ז -סיפור הנסיעה לקיבוץ בראש השנה. אשוב לאיש - על חודש אלול קרן השור - על החנוכה מעשה איש - על ספורי מעשיות שמחה לאיש - על המועדים לחמי לאשי - על נביאים וכתובים ספרים שחיבר על רבו המוהרא"ש: שיחות מוהרא"ש - שיחות בנושאי החיים חיי מוהרא"ש - ביוגרפיה תוך הנחל - דרשות שנאמרו בסעודות שבת "ברסלב שלי", בנשיאותו של הרב לעזער יצחק שמואל אהרן לעזער, דף שער בספרייה הלאומית ברסלב שלי, באתר breslevsheli.co.il הכתרת הרב לעזער יוסף גרינבוים, בית המשפט הכריע: נכסי מוהרא"ש שיק זצ"ל ינוהלו בידי בנו רבי משה, 28 בינואר 2016, באתר חרדים10 הספר חיי מוהרא"ש לקריאה והורדה באתר היברובוקס, באתר היברו בוקס
קסנוקזאוריים

קסנוקזאוריים וקְּסֵנוֹזוֹרִיִּים (שם מדעי: Xenosauridae), היא משפחה של לטאות מסדרת הקשקשאים ובני אינפרא-סדרה דמויי קמטן. כל המינים חיים במקסיקו ובאמריקה המרכזית עד גואטמלה. במשפחה זו סוג יחיד - קְסֵנוֹזוֹר (Xenosaurus) ובו 14 מינים. בעבר היו עוד 2 סוגים נכחדים - Restes ו־Exostinus. מינים אלה הם קרוביהם הרחוקים של לטאת הכוח ושל ההלודרמיים. המין הקרוב אליהם ביותר הוא לטאה תנינית סינית (Shinisaurus crocodilurus), מסין ווייטנאם שבעבר שויכה למשפחה. אלו לטאות בינוניות בעלי לסתות מעוגלות, עיניים גדולות ויבלות דמויי כפתורים על עורם - מכאן שמם. הלטאות הללו טורפות או אוכלות חרקים והם יולדות ולדות חיים. הם חיים באזורי גידול מימיים למחצה או לחים מאוד, אם כי חלקם מותאמים לאקלים יבש. סוג Restes סוג Exostinus סוג קְסֵנוֹזוֹר (Xenosaurus) מין קסנוזור מצוי (Xenosaurus grandis) מין Xenosaurus newmanorum מין Xenosaurus penai מין Xenosaurus phalaroantheron מין Xenosaurus platyceps מין Xenosaurus rectocollaris מין Xenosaurus tzacualtipanecus מדיה וקבצים בנושא קסנוקזאוריים בוויקישיתוף קסנוקזאוריים, באתר ITIS (באנגלית) קסנוקזאוריים, באתר NCBI (באנגלית) קסנוקזאוריים, באתר האנציקלופדיה של החיים (באנגלית) קסנוקזאוריים, באתר GBIF (באנגלית)